CELEX: 32011R1183
Language: sl
Date: 2011-11-14 00:00:00
Title: Uredba Sveta (EU) št. 1183/2011 z dne 14. novembra 2011 o spremembah Uredbe (ES) št. 521/2008 o ustanovitvi Skupnega podjetja za gorivne celice in vodik

19.11.2011   
            
            
               SL
            
            
               Uradni list Evropske unije
            
            
               L 302/3
            
         UREDBA SVETA (EU) št. 1183/2011
   z dne 14. novembra 2011
   o spremembah Uredbe (ES) št. 521/2008 o ustanovitvi Skupnega podjetja za gorivne celice in vodik
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti členov 187 in 188 Pogodbe,
   ob upoštevanju predloga Evropske komisije,
   po posredovanju osnutkov zakonodajnega akta nacionalnemu parlamentu,
   ob upoštevanju mnenja Evropskega parlamenta (1),
   ob upoštevanju mnenja Evropskega ekonomsko-socialnega odbora,
   v skladu s posebnim zakonodajnim postopkom,
   ob upoštevanju naslednjega:
   
               (1)
            
            
               Ustanovna člana, Industrijsko združenje za gorivne celice in vodik (v nadaljnjem besedilu: Industrijsko združenje) in Komisija, sta v skladu z Uredbo (ES) št. 521/2008 (2), dne 30. maja 2008 ustanovila Skupno podjetje za gorivne celice in vodik (v nadaljnjem besedilu: Skupno podjetje za GCV).
            
         
               (2)
            
            
               Raziskovalno združenje je postalo član Skupnega podjetja za GCV 14. julija 2008. To združenje finančno in stvarno prispeva k ciljem Skupnega podjetja za GCV. Glede na posebno sestavo Skupnega podjetja za GCV in njegova pravila, naravo, cilje in obseg dejavnosti lahko člani Raziskovalnega združenja dosežene rezultate uporabljajo v enaki meri kot člani Industrijskega združenja. Zato je upravičeno, da se stvarni prispevki tako Industrijskega združenja kot Raziskovalnega združenja štejejo kot prispevki, ki so enakovredni.
            
         
               (3)
            
            
               Ker je Raziskovalno združenje postalo član Skupnega podjetja za GCV, je primerno upoštevati, da so stvarni prispevki raziskovalnih organizacij (vključno z univerzami in raziskovalnimi središči) enakovredni prispevku Unije v smislu Statuta Skupnega podjetja za gorivne celice in vodik iz Priloge k Uredbi (ES) št. 521/2008 (v nadaljnjem besedilu: Statut).
            
         
               (4)
            
            
               Skupno podjetje za GCV deluje več kot dve leti in v tem obdobju je bil sklenjen celoten cikel poslovanja od objave razpisov za zbiranje predlogov in ocene predlogov do pogajanj o financiranju in sklenitve sporazumov o dodelitvi sredstev. Izkušnje iz tega obdobja kažejo, da je bilo treba najvišje zneske financiranja za vse udeležence projektov Skupnega podjetja za GCV bistveno znižati. Stopnja udeležbe v ukrepih Skupnega podjetja za GCV je bila zato znatno nižja od prvotnih pričakovanj.
            
         
               (5)
            
            
               Upravni odbor je v skladu s Statutom odobril spremembe Uredbe(ES) št. 521/2008.
            
         
               (6)
            
            
               S tem, ko bi stvarne prispevke vseh pravnih oseb, ki sodelujejo v dejavnostih podjetja, šteli za enakovredne, bi se priznalo članstvo raziskovalnega združenja in povečala višina financiranja, hkrati pa bi se še vedno upoštevalo temeljno načelo ustreznosti prispevkov pa tudi, da se mora višina financiranja za različne kategorije udeležencev pravično in uravnoteženo zmanjšati.
            
         
               (7)
            
            
               Kritje tekočih stroškov programske pisarne Skupnega podjetja za GCV (v nadaljnjem besedilu: programska pisarna) bi morali zagotoviti njegovi trije člani. Primerno je določiti enak plačilni načrt za vse člane Skupnega podjetja za GCV.
            
         
               (8)
            
            
               Komisija bi morala imeti določeno mero prožnosti pri sprejemanju ukrepov v primeru, da prispevki niso enakovredni.
            
         
               (9)
            
            
               Trenutno se višina financiranja določi po vsaki oceni prejetih predlogov. Da bi upravičenci lahko ocenili obseg morebitnega financiranja, bi bilo treba predvideti možnost določitve najnižje višine financiranja za posamezni razpis.
            
         
               (10)
            
            
               Zato bi bilo treba Uredbo (ES) št. 521/2008 ustrezno spremeniti –
            
         SPREJEL NASLEDNJO UREDBO:
   Člen 1
   Uredba (ES) št. 521/2008 se spremeni, kot sledi:
   
               1.
            
            
               odstavek 2 člena 6 se nadomesti z naslednjim:
               „2.   Skupno podjetje za GCV lahko ima lastno službo za notranjo revizijo.“;
            
         
               2.
            
            
               Priloga z naslovom „Statut Skupnega podjetja za gorivne celice in vodik“ se spremeni v skladu z določbami iz Priloge k tej uredbi.
            
         Člen 2
   Ne glede na člen 12(3) Priloge k Uredbi (ES) št. 521/2008, ta uredba ne vpliva na pravice in obveznosti iz sporazumov o dodelitvi sredstev in drugih pogodb, ki jih je Skupno podjetje GCV sklenilo pred začetkom veljavnosti te uredbe. Zlasti ne vpliva na tam določene zgornje meje financiranja.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Vendar se določba točke 2(a) Priloge k tej uredbi uporablja od 14. julija 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. novembra 2011
      
         
            Za Svet
         
         
            Predsednik
         
         M. SAWICKI
      
   
   
      (1)  Mnenje z dne 13. septembra 2011 (še ni objavljeno v Uradnem listu).
   
      (2)  UL L 153, 12.6.2008, str. 1.
   
      PRILOGA
      Statut Skupnega podjetja za gorivne celice in vodik iz Priloge k Uredbi (ES) št. 521/2008 se spremeni, kot sledi:
      
                  1.
               
               
                  člen 2 se spremeni, kot sledi:
                  
                              (a)
                           
                           
                              prva in druga alinea odstavka 2 se nadomestita z naslednjim:
                              
                                          „—
                                       
                                       
                                          zagotovi, da je v skladu s členom 12 tega statuta njegov prispevek k finančnim sredstvom Skupnega podjetja za GCV plačan vnaprej kot prispevek v gotovini in krije 50 % tekočih stroškov Skupnega podjetja za GCV, denar pa je v proračun Skupnega podjetja za GCV nakazan v dogovorjenih obrokih,
                                       
                                    
                                          —
                                       
                                       
                                          zagotovi, da je prispevek industrije k izvajanju dejavnosti RTR, ki jih financira Skupno podjetje za GCV, skupaj s prispevki ostalih upravičencev najmanj enak višini prispevka Unije,“;
                                       
                                    
                        
                              (b)
                           
                           
                              četrta alinea drugega pododstavka odstavka 3 se nadomesti z naslednjim:
                              
                                          „—
                                       
                                       
                                          zagotovi, da je v skladu s členom 12 tega statuta njegov prispevek k finančnim sredstvom Skupnega podjetja za GCV plačan vnaprej kot prispevek v gotovini in krije 1/12 tekočih stroškov Skupnega podjetja za GCV, denar pa je v proračun Skupnega podjetja za GCV nakazan v dogovorjenih obrokih.“;
                                       
                                    
                        
            
                  2.
               
               
                  člen 12 se spremeni, kot sledi:
                  
                              (a)
                           
                           
                              odstavek 3 se nadomesti z naslednjim:
                              „3.   Stroški poslovanja Skupnega podjetja za GCV se krijejo s finančnim prispevkom Unije in s stvarnimi prispevki pravnih oseb, ki sodelujejo v dejavnostih. Prispevek sodelujočih pravnih oseb je najmanj enak višini finančnega prispevka Unije.
                              Prejemki se obravnavajo v skladu s Pravili za udeležbo iz Sklepa št. 1982/2006/ES.
                              Določbe tega odstavka se uporabljajo od datuma, ko je raziskovalno združenje postalo član Skupnega podjetja za GCV.“;
                           
                        
                              (b)
                           
                           
                              drugi in tretji pododstavek odstavka 7 se nadomestita z naslednjim:
                              „Če se v oceni ugotovi, da stvarni prispevek sodelujočih pravnih oseb ne dosega zahtevane višine, lahko Komisija naslednje leto zmanjša svoj prispevek.
                              Če se ugotovi, da stvarni prispevek sodelujočih pravnih oseb dve leti zapored ne doseže zahtevane višine, lahko Komisija Svetu predlaga prenehanje delovanja Skupnega podjetja za GCV.“;
                           
                        
            
                  3.
               
               
                  v členu 15 se doda naslednji odstavek:
                  „4.   Upravni odbor lahko odloči, da se za posamezni razpis za zbiranje predlogov določi najnižja višina financiranja za vsako kategorijo udeležencev.“.